Komunikazzjoni mill-Kummissjonilill-Parlament Ewropew skond it-tieni subparagrafu ta' l-Artikolu 251 (2) tat-Trattat tal-KE dwar il- pożizzjoni komuni tal-Kunsill dwar l-adozzjoni ta' direttiva tal-Parlament ewropew u tal-Kunsill li tistabbilixxi infrastruttura għall-informazzjoni dwar it-territorju fil-Komunità (INSPIRE) /* KUMM/2006/0051 finali - COD 2004/0017 */





[pic] | KUMMISSJONI TAL-KOMUNITAJIET EWROPEJ | Brussel 10.2.2006 KUMM(2006)51 finali 2004/0175(COD) KOMUNIKAZZJONI MILL-KUMMISSJONILILL-PARLAMENT EWROPEW skond it-tieni subparagrafu ta' l-Artikolu 251 (2) tat-Trattat tal-KE dwar il- pożizzjoni komuni tal-Kunsill dwar l-adozzjoni ta' Direttiva tal-Parlament Ewropew u tal-Kunsill li tistabbilixxi infrastruttura għall-informazzjoni dwar it-territorju fil-Komunità (INSPIRE) 2004/0175(COD) KOMUNIKAZZJONI MILL-KUMMISSJONILILL-PARLAMENT EWROPEW skond it-tieni subparagrafu ta' l-Artikolu 251 (2) tat-Trattat tal-KE dwar il- pożizzjoni komuni tal-Kunsill dwar l-adozzjoni ta' Direttiva tal-Parlament Ewropew u tal-Kunsill li tistabbilixxi infrastruttura għall-informazzjoni dwar it-territorju fil-Komunità (INSPIRE) 1. SFOND Data ta' meta l-proposta tressqet lill-PE u lill-Kunsill (dokument COM(2004)516 finali – 2004/0175(COD)): | it-23 ta' Lulju 2004 | Data ta' l-opinjoni tal-Parlament Ewropew, l-ewwel qari: | is-7 ta' Ġunju 2005 | Data ta' l-opinjoni tal-Kumitat Ekonomiku u Soċjali Ewropew: | id-9 ta' Frar 2005 | Data ta' l-adozzjoni tal-pożizzjoni komuni: | it-23 ta' Jannar 2006 | 2. L-GĦAN TAL-PROPOSTA TAL-KUMMISSJONI L-għan ġenerali tal-proposta huwa t-titjib fil-mod ta' kif id- data dwar it-territorju miżmuma mill-awtoritajiet pubbliċi tappoġġja lill-politika ambjentali, billi ttejjeb l-armonizzazzjoni tad- data dwar it-territorju u l-interoperabilità tas-servizzi tat-territorju u l-iżgurar ta' iktar qsim tad- data bejn l-awtoritajiet pubbliċi u l-aċċess on-line mill-pubbliku. It-tip ta' data dwar it-territorju kopert huwa speċifikat fil-tliet annessi mal-proposta. Id-direttiva proposta tkun teħtieġ li l-Istati Membri jieħdu l-miżuri li ġejjin: - jistabbilixxu netwerk ta' servizzi li jippermettu d- data dwar it-territorju tkun mfittxija, murija u aċċessata minn portal ta’ l-Internet uniku - li l-gruppi tad- data dwar it-territorju u s-servizzi tagħhom isiru interoperabbli (jiġifieri teknikament kompatibbli) skond ir-regoli ta' implimentazzjoni adottati bil-proċedura tal-kumitat - jipproduċu katalgi dwar id- data miżmuma mill-awtoritajiet pubbliċi tagħhom, li fihom “ metadata ” li tipprovdi ċerti tipi ta' informazzjoni dwar id- data - li d- data dwar it-territorju ssir disponibbli għall-pubbliku - ineħħu l-ostakli fil-qsim tad- data dwar it-territorju bejn l-awtoritajiet pubbliċi 3. KUMMENTI DWAR IL-POŻIZZJONI KOMUNI 3.1 Kummenti ġenerali Il-Kummissjoni aċċettat bis-sħiħ, parzjalment jew bi prinċipju 46 minn 49 emenda proposta mill-Parlament Ewropew fl-ewwel qari tiegħu. Bosta minn dawn l-emendi issa ddaħħlu, kelma b'kelma jew fis-sustanza fil-pożizzjoni komuni. Il-Kummissjoni ma tistax taċċetta l-pożizzjoni komuni fir-rigward ta' għadd ta' kwistjonijiet. L-iktar waħda importanti fost dawn il-kwistjonijiet hija din li ġejja: Il-Kummissjoni ma taqbilx li d-drittijiet tal-proprjetà intellettwali miżmuma mill-awtoritajiet pubbliċi għandhom ikunu fil-lista ta' raġunijiet li fuqhom jiġi limitat l-aċċess pubbliku għad- data dwar it-territorju. Il-Kummissjoni ma taqbilx ukoll li l-possibilità li jiġi limitat l-aċċess għandha tkun estiża biex tkopri s-servizzi ta' sejba msemmija fl-Artikolu 18(1)(a) tal-proposta tal-Kummissjoni, billi dan ikun ifisser li l-pubbliku lanqas biss ikun jista' jintebaħ bl-l-eżistenza tad- data . Il-Kummissjoni ssostni li s-servizzi ta' viżjoni msemmija fl-Artikolu 18(1)(b) tal-proposta tal-Kummissjoni għandhom ikunu disponibbli bla ħlas, u ma tistax taċċetta l-pożizzjoni tal-Kunsill li tippermetti li awtoritajiet pubbliċi jżommu ħlas u jitolbu liċenzja għal dawn is-servizzi taħt ċerti kundizzjonijiet; Il-pożizzjoni komuni tobbliga li jkunu evitati l-ostakli fil-qsim tad- data , kif ukoll ir-regoli għall-iżgurar ta' kundizzjonijiet armonizzati għall-istituzzjonijiet u korpi Komunitarji, suġġett għad-dritt tal-fornituri pubbliċi tad- data li jżommu ħlas u jitolbu liċenzja lil awtoritajiet oħra għad- data tagħhom. Tonqos ukoll mill-preċiżjoni dwar l-ostakli li għandhom ikunu evitati. Għalhekk ma tkunx effikaċi fil-ksib ta' wieħed mill-għanijiet ewlenin tal-proposta, u jista' jkollha l-effett li żżid l-ostakli fil-qsim tad- data . Fl-aħħarnett, filwaqt li l-Kummissjoni taqbel li d-dispożizzjonijiet dwar id- data ma jaffettwawx l-eżistenza jew il-proprjetà tad-drittijiet tal-proprjetà intellettwali ta' l-awtoritajiet pubbliċi, hija ma tarax il-ħtieġa li dan jistqarr fit-test tad-Direttiva. Jekk din id-dispożizzjoni għandha tiddaħħal, għandu jkun bl-istess mod ċar li dawn id-drittijiet għandhom ikunu eżerċitati skond id-dispożizzjonijiet l-oħra. 3.2 Kummenti dettaljati 3.2.1 Emendi parlamentari aċċettati mill-Kummissjoni bi sħiħ,, parzjalment jew fil-prinċipju u inkorporati fil-pożizzjoni komuni L-emendi 1 u 5, dwar il-premessi, ġew inkorporati bi sħiħ, parzjalment jew fil-prinċipju. L-emenda 6 dwar l-għan tad-Direttiva ġiet inkorporata parzjalment, billi rriferiet għall-amministrazzjoni spazjali. L-emendi 8-12 għandhom l-effett ta' ristrutturar ta' partijiet tat-test sabiex isir aktar ċar. Dan ir-ristrutturar inżamm ukoll fil-pożizzjoni komuni. Barra minn hekk, l-emenda 9 tagħmel xi tibdiliet tekniċi lit-tifsiriet, il-parti l-kbira minnhom ġew inkorporati fil-pożizzjoni komuni. L-emenda 10 tinkludi wkoll restrizzjoni żgħira u aċċettabbli tad-dispożizzjonijiet tal-komitoloġija fir-rigward ta' l-aġġornament ta' l-annessi. L-emendi 13 u 14 huma dwar il- metadata li nħolqot fir-rigward tal-gruppi tad- data dwar it-territorju u s-servizzi koperti mid-Direttiva. It-tnejn li huma ntlaqgħu fil-prinċipju, billi jeħtieġu li l-Istati Membri jipprovdu informazzjoni dwar il-ħlas relatat mad-drittijiet ta' l-użu tal-gruppi tad- data dwar it-territorju u s-servizzi u l-iżgurar li l-kwalità tal- metadata tixraq lill-iskop. L-emendi 15 u 21 ibiddlu kemmxejn il-kliem fir-rigward tat-terminu taż-żmien għall-konformità mar-regoli ta' implimentazzjoni, u ġew inkorporati fl-artikoli korrispondenti. L-emendi 16-20, 22 u 23 jiċċaraw ċerti dispożizzjonijiet dwar ir-regoli ta' implimentazzjoni maħsuba għat-titjib ta' l-interoperabilità bejn il-gruppi u s-servizzi tad- data dwar it-territorju. Dawn intlaqgħu fil-prinċipju fl-Artikoli 7 sa 10 tal-pożizzjoni komuni, li ttejjeb wkoll l-istruttura ta' din il-parti tat-test. L-emenda 24 għandha l-għan li tiċċara n-natura tas-servizzi pprovduti mill-Istati Membri li jippermettu li l-fornituri tad- data jgħaqqdu d- data tagħhom ma' l-infrastuttura INSPIRE. Dan it-tħassib huwa rifless ukoll fil-pożizzjoni komuni, Artikolu 12. L-emenda 25 tneħħi ambigwità involontarja fil-proposta oriġinali u ġiet inkorporata fil-pożizzjoni komuni fil-paragrafu finali ta' l-Artikolu 11. L-emenda 27 tiċċara s-servizzi li għalihom l-ispeċifikazzjonijiet tekniċi għandhom jitfasslu mill-komitoloġija. Il-pożizzjoni komuni tinkorpora din il-kjarifika fl-Artikolu 16, skond it-test ristruttarat ta' l-istess artikolu. L-emenda 29 tiċċara li l-arranġamenti għall-qsim tad- data ma' korpi internazzjonali għandhom ikunu l-istess bħal dawk li japplikaw għall-qsim bejn l-awtoritajiet fuq livell nazzjonali u Komunitarju. Dan intlaqa' fl-Artikolu 17(5) tal-pożizzjoni komuni, sakemm dan il-qsim ikun fuq bażi miftuħa u reċiproka. L-emenda 31 tiċċara t-tifsira maħsuba ta' l-aċċess addizzjonali għad- data għall-istituzzjonijiet u korpi Komunitarji fil-proposta oriġinali. L-Artikolu 17(8) tal-pożizzjoni komuni jinkorpora din il-kjarifika, minkejja li tibdiliet oħra magħmula mill-Kunsill f'dan il-paragrafu mhumiex aċċettabbli mill-Kummissjoni. L-emenda 35 tiċċara li l-istandards internazzjonali għandhom jappoġġjaw l-implimentazzjoni tad-Direttiva flimkien ma' l-istandards Ewropej. Dan intlaqa' fl-Artikolu 20 tal-pożizzjoni komuni, bil-kjarifika addizzjonali li għandhom jitqiesu r-regoli ta' implimentazzjoni msemmija fid-Direttiva. L-emenda 36 teħtieġ li l-Istati Membri jqiegħdu għad-dispożizzjoni fuq bażi permanenti r-riżultati tal-monitoraġġ tagħhom ta' l-implimentazzjoni tad-direttiva għall-pubbliku kif ukoll għall-Kummissjoni. Dan intlaqa' fl-Artikolu 21(1). L-emenda 38 tispeċifika li r-rapport tal-Kummissjoni dwar l-applikazzjoni tad-Direttiva għandu jkun ibbażat fuq ir-rapporti mill-Istati Membri. Dan intlaqa' mill-Artikolu 23, biż-żieda tal-kelmiet " inter alia ", billi jingħaraf li jista' jkun hemm sorsi oħra wkoll. L-emendi 39, 42, 43, 46 u 48 jipprovdu kjarifiki utli jew modifiki ċkejkna għal temi varji fl-annessi u huma inkorporati fil-pożizzjoni komuni, xi kultant b'aktar kjarifika. L-emendi 40 u 41 iċaqilqu t-tema tad- data "ġeoloġija" mill-Anness III għal Anness II. L-emenda 44 testendi l-ambitu tad-Direttiva biex tinkludi utilitajiet, servizzi tal-gvern u faċilitajiet ta' osservazzjoni ta' l-ambjent. Din l-estenzjoni se żżid ir-rilevanza tad-Direttiva għat-tfassil tal-politika ambjentali u għalhekk taqdi l-għan ġenerali tagħha. L-emenda 49 tinkludi tema addizzjonali dwar sorsi enerġetiċi rinnovabbli. Dawn it-temi addizzjonali huma wkoll inkorporati fil-pożizzjoni komuni, b'xi modifika. 3.2.2 Emendi parlamentari mhux aċċettati mill-Kummissjoni u mhux inkorporati fil-pożizzjoni komuni L-emenda 2 dwar il-premessi ma tqisitx rilevanti għall-proposta u għalhekk ma ġietx aċċettati. L-emenda 7 li testendi l-infrastruttura biex tinkludi d- data miżmuma fuq livell Komunitarju mhijiex aċċettabbli mill-Kummissjoni u ma ġietx inkorporata fil-pożizzjoni komuni, billi din id-dispożizzjoni ġġib magħha obbligi fuq l-istituzzjonijiet u korpi Komunitarji, li Direttiva ma tistax tagħmel. Madankollu, id-dikjarazzjoni mogħtija fl-aħħar ta' din il-Komunikazzjoni tesprimi r-rieda tal-Kummissjoni li tassigura li d- data miżmuma mill-istituzzjonijiet u l-korpi Komunitarji huma fil-prattika inkorporati fl-infrastruttura INSPIRE. 3.2.3 Emendi parlamentari aċċettati mill-Kunsill iżda mhux aċċettati mill-Kummissjoni L-emenda 30 taqta' t-test ta' dispożizzjoni fil-proposta tal-Kummissjoni bil-għan li tipprevjeni x-xkiel tal-kompetizzjoni f'każijiet fejn l-awtoritajiet pubbliċi jwettqu wkoll attivitajiet kummerċjali mhux relatati mat-twettiq tal-ħidmiet pubbliċi tagħhom. Billi d-dispożizzjoni kif emendata sempliċement ittenni l-obbligu tat-Trattat li jipprevjeni x-xkiel għall-kompetizzjoni mingħajr ma jispeċifika l-kuntest jew rilevanza, il-Kunsill għalhekk iddeċieda li jħassar id-dispożizzjoni għal kollox. Waqt li dan huwa titjib għall-emenda tal-Parlament, il-Kummissjoni tippreferi li kieku tara d-dispożizzjoni oriġinali terġa' tiddaħħal kompletament. 3.2.4 Emendi parlamentari aċċettabbli għall-Kummissjoni li iżda ma ġewx integrati fil-pożizzjoni komuni L-emenda 3 għandha l-għan li tiċċara d-dispożizzjonijiet relatati mal-qsim tad- data bejn l-awtoritajiet pubbliċi billi tinkludi premessa dwar il-kumpens finanzjarju tal-fornituri pubbliċi tad- data . Il-Kummissjoni tista' taċċetta din l-emenda billi din hija konsistenti mal-proposta tal-Kummissjoni. Il-Kunsill, min-naħa l-oħra, għamel iżjed tibdiliet sostanzjali lid-dispożizzjonijiet dwar il-qsim tad- data u b'hekk ma inkorporax din l-emenda. L-emenda 4, 33 u 34 jipprevedu li l-istrutturi mwaqqfa biex jikkoordinaw l-infrastruttura INSPIRE għandhom jiġu estiżi għal-livelli varji ta' gvern u jqisu t-tqassim ta' poteri u responsabilitajiet fi ħdan l-Istati Membri. Dan hu aċċetabbli għall-Kummissjoni, b'xi modifika, iżda ma ġiex inkorporat fil-pożizzjoni tal-Kunsill. L-emenda 26 tkun tippermetti d-disponibilità tas-servizzi ta' viżjoni mill-fornituri tad- data f'għamla li tipprevjeni l-użu mill-ġdid tagħhom għal skopijiet kummerċjali, u biex tiġi inkluża liċenzja mill-internet biex tillimita l-użu li jista' jsir mid- data . Dan ikun jista' jipprovdi mezz effikaċi għall-protezzjoni tal-fornituri pubbliċi tad- data minn kull użu abbużiv ta' dan is-servizz. Il-Kunsill ma inkorporax din l-emenda, u pprefera jinkludi dispożizzjoni iktar ġenerali li tippermetti lill-fornituri pubbliċi tad- data japplikaw ħlasijiet kif ukoll liċenzji għal dawn is-servizzi. L-emenda 28 teħtieġ li l-Istati Membri jassiguraw li l-implimentazzjoni tad-dispożizzjoni dwar il-qsim tad- data bejn l-awtoritajiet pubbliċi ma taffettwax b'mod negattiv id-disponibilità tal-gruppi tad- data dwar it-territorju u s-servizzi. Din l-emenda ma ntlaqgħatx mill-Kunsill, li minflok għażel li jdgħajjef konsiderevolment id-dispożizzjonijiet dwar il-qsim tad- data . L-emenda 32 tassigura li l-istabbiliment tal-liċenzji komuni previst fil-proposta tal-Kummissjoni mhux neċessarjament jillimita l-possibilitajiet għal użu mill-ġdid tad- data u l-użu tas-servizzi u mhux se jintuża biex jillimita l-kompetizzjoni. Dan hu kompletament koerenti ma' l-intenzjoni tal-Kummissjoni, iżda ma tqisx mill-Kunsill, li minflok għażel li jħassar id-dispożizzjoni korrispondenti kompletament. L-emenda 37 teħtieġ li l-Istati Membri jipprovdu informazzjoni dwar il-ftehimiet bejn l-awtoritajiet pubbliċi dwar l-armonizzazzjoni u l-qsim ta' l-informazzjoni. M'hemm ebda dispożizzjoni fil-proposta għal ftehimiet dwar l-armonizzazzjoni ta' l-informazzjoni, iżda din l-emenda tista' tiġi aċċettata fil-prinċipju jekk tirreferi għall-miżuri meħuda mill-Istati Membri biex tittejjeb l-interoperabilità bejn il-gruppi tad- data dwar it-territorju u s-servizzi. Din l-emenda ma ntlaqgħatx mill-Kunsill. L-emenda 45 tipprevedi estensjoni ġustifikabbli għall-ambitu għat-tema tad- data dwar id-distribuzzjoni tal-popolazzjoni u d-demografija. L-emenda 47 żżid tema tad- data ġdid dwar “żoni taħt stress antropoġeniku”, li jista' jiġi aċċettat bil-kundizzjoni li l-kunċett jiġi ċċarat iktar. L-ebda minn dawn l-emendi huma riflessi fil-pożizzjoni komuni 3.2.5 Tibdiliet addizzjonali magħmula lill-Proposta mill-Kunsill Il-Kunsill għamel għadd ta' tibdiliet addizzjonali għall-proposta. Bosta minn dawn huma ta' natura teknika u jmorru fl-istess direzzjoni bħall-emendi tal-Parlament. Madankollu, il-pożizzjoni komuni tagħmel għadd ta' modifiki iktar sostanzjali lill-proposta tal-Kummissjoni, uħud minnhom serjament jimminaw lill-għan maqbul tad-Direttiva. L-iktar importanti fost dan it-tibdiliet huwa dwar l-aċċess pubbliku u l-qsim tad- data bejn l-awtoritajiet pubbliċi. Filwaqt li l-proposta tal-Kummissjoni tipprevedi li s-servizzi ta' netwerk li jippermettu lill-pubbliku jsib u jara d- data miżmuma mill-awtoritajiet pubbliċi għandhom isiru disponibbli u bla ħlas, il-pożizzjoni komuni tippermetti lill-fornituri pubbliċi tad- data japplikaw ħlasijiet kif ukoll liċenzji li jillimitaw meta "huma prekondizzjoni essenzjali biex jinżammu l-gruppi tad- data dwar it-territorju u servizzi jew biex jissodisfaw ir-rekwiżiti ta' l-infrastruttura internazzjonali għad- data dwar it-territorju diġà eżistenti b'mod sostenibbli" (Artikolu 14), mingħajr ma jiġu ddefiniti ċ-ċirkostanzi li fihom dan jista' jkun il-każ. Barra minn hekk, il-pożizzjoni komuni tinkludi d-drittijiet ta' propjetà intellettwali fost il-lista ta' raġunijiet li fuqhom jiġi limitat l-aċċess pubbliku previst fl-Artikolu 13, u li tippermetti lil dawn ir-raġunijiet biex ikunu applikati lis-servizzi ta' sejba flimkien mas-servizzi ta' netwerk. Fir-rigward tal-qsim tad- data bejn l-awtoritajiet pubbliċi, l-Artikolu 17 jirrefletti livell ta' ambizzjoni konsiderevolment iktar baxx mill-Artikolu 23 tal-proposta tal-Kummissjoni, u jista' jkollu l-effett li jżid u mhux inaqqas l-ostakli għall-qsim tad- data . It-tibdiliet l-iktar importanti huma: - il-paragrafu 3, li l-esklużjoni tar-restrizzjonijiet jagħmilhom suġġetti għad-dritt tal-fornitur tad- data li jidħol f'arranġamenti għal liċenzji u jeħtieġ ħlas mill-awtoritajiet li jkunulu utenti, - il-paragrafu 8, li jagħmel id-dispożizzjonijiet dwar l-aċċess armonizzat għall-istutizzjonijiet u korpi Komunitarji suġġetti għall-istess kundizzjoni, kif ukoll - il-paragrafu 9, li jafferma li l-Artikolu ma jaffettwax l-eżistenza jew il-propjetà tad-drittijiet ta' proprjetà inttellettwali ta' l-awtoritajiet tas-settur pubbliku, mingħajr ma jiċċara li dawn id-drittijiet għandhom minkejja kollox ikunu eżerċitati skond id-dispożizzjonijiet l-oħra. Il-Kummissjoni ma tistax tappoġġja dawn it-tibdiliet billi huma jillimitaw indebitament l-aċċess pubbliku, jagħmlu l-implimentazzjoni tad-direttiva iżjed diffiċli li tinkiseb, u jnaqqsu d-disponibilità tad- data u b'hekk il-valur miżjud ta' l-infrastruttura. L-Artikolu 17(3) jippreżenta tħassib partikolari billi probabbilment jinkoraġġixxi lill-fornituri tad- data biex jgħollu l-ostakli ġuridiċi u tekniċi fil-qsim tad- data ma' l-awtoritajiet pubbliċi, b'hekk ikollu l-effett oppost għal dak li kien maħsub. Tħassib serju ieħor huwa dwar il-proċedura għall-adozzjoni tar-regoli ta' implimentazzjoni għall-interoperabilità previsti fl-Artikolu 7(2) u (3) tal-pożizzjoni komuni. Dan jeħtieġ li l-Kummissjoni tagħmel analiżi tal-fattibilità u ta' l-ispejjeż u benefiċċji mistennija, tispeċifika li r-regoli ma jistgħux iwasslu għal spejjeż eċċessivi għal Stat Membru, u jeħtieġ li l-Istati Membri jikkonformaw mar-regoli "sakemm ikun fattibbli" biss. Filwaqt li l-Kummissjoni tagħraf totalment il-ħtieġa li jitqiesu l-konsiderazzjonijiet dwar il-fattibilità u l-ispejjeż u benefiċċji fit-tfassil tar-regoli, in-natura teknika u inkrimentali tagħhom mhumiex ġeneralment ser jiġġustifikaw analiżi sħiħa u espliċita, u rekwiżit biex din l-analiżi tiġi pprovduta twassal għal dewmien konsidervoli u sforz moħli. Barra minn hekk, it-test hekk kif propost mill-Kunsill jista' jkun interpretat biex ifisser li regoli ta' implimentazzjoni ma jistgħux jiġu proposti għall-adozzjoni jekk spejjeż eċċessivi jirriżultaw biss għal wieħed mill-25 Stat Membru. Il-proċedura tal-kumitat previst fil-proposta tal-Kummissjoni tippermetti lill-Istati Membri jiflu l-abbozzi tar-regoli u jirrifjutawhom jekk dawn m'humiex fattibbli, mhux effikaċi fir-rigward ta' l-ispejjeż jew inkella mhux xierqa. Ladarba adottati, l-applikazzjoni tagħhom mingħajr eċċezzjoni hija essenzjali, inkella l-għan li l-interoperabilità tkun assigurata ma tintlaħaqx. Fl-aħħarnett, il-Kummissjoni tagħmel ukoll dawn il-kummenti li ġejjin dwar tibdiliet addizzjonali oħra magħmula mill-Kunsill. - Ittawlu wħud mit-termini ta' żmien previsti fil-proposta tal-Kummissjoni għall-implimentazzjoni mill-Istati Membri, iż-żewġ regoli ta' implimentazzjoni u d-direttiva kollha kemm hi. Il-Kummissjoni tqis li t-termini ta' żmien fil-proposta oriġinali għandhom jinżammu. - Għandu jiġi assigurat li r-referenzi għall-istandards internazzjonali (Artikolu 7(1)) u l-istandard adottat mill-korpi Ewropej għall-istandardizzazzjoni (Artikolu 20) ma joħolqux obbligu ta' adozzjoni ta' dawn l-istandards fil-kuntest tad-direttiva INSPIRE, billi f'xi każijiet dan iwassal għal spejjeż għoljin li jkunux iġġustifikati fir-rigward tar-relazzjoni bejn l-ispejjeż u l-benefiċċji. - Il- metadata maħluqa għall-gruppi ta' data dwar it-territorju u s-servizzi għandhom jinkludu mhux biss informazzjoni dwar jekk id- data ġietx ivvalidata (Artikolu 5(2)(c)) iżda wkoll tipi oħra ta' informazzjoni dwar il-validità tad- data inkluża, bħad-deskrizzjoni tal-metodu ta' validazzjoni. - Fl-Anness III punt 7, l-intestatura li jmiss tkun iktar konformi mal-mod kif is-servizzi relatati huma deskritti fil-Ftehim Ġenerali dwar il-Kummerċ fis-Servizzi ( General Agreement on Trade in Services - GATS): "Gvern, saħħa, edukazzjoni, enerġija, servizzi ambjentali u faċilitajiet ta' osservazzjoni ta' l-ambjent". 4. KONKLUŻJONI Il-pożizzjoni komuni tirrappreżenta potenzjalment pass storiku lejn l-adozzjoni ta' Direttiva li tgħin fit-titjib ta' bażi ta' għarfien għal politika ambjentali u oħrajn billi ttejjeb id-disponibilità u l-interoperabilità tad- data dwar it-territorju. Bosta dispożizzjonijiet tagħha jipprovdu bażi tajba li fuqha jista' jsir progress. Madankollu, ċerti aspetti tal-pożizzjoni komuni jistgħu jkollhom l-effett li jnaqqsu iktar milli jżidu d-disponibilità tad- data dwar it-territorju, permezz ta' konsolidazzjoni ta' l-ostakli fil-qsim tad- data bejn l-awtoritajiet u l-limitazzjoni bla bżonn ta' l-aċċess pubbliku. Dispożizzjonijiet oħra se jtaqqlu l-implimentazzjoni tad-Direttiva u jnaqqsu l-effikaċja tagħha billi jagħmlu s-sistemi tad- data interoperabbli. Għal dan il-għan, il-Kummissjoni ma tistax tappoġġja l-pożizzjoni komuni. 5. DIKJARAZZJONIJIET MILL-KUMMISSJONI Dikjarazzjoni ġenerali. Il-Kummissjoni tinnota li l-pożizzjoni komuni ġiet adottata mill-Kunsill b'mod unanimu. Madankollu, il-Kummissjoni ma tistax tappoġġja l-pożizzjoni komuni billi din tonqos sew fil-livell kumplessiv ta' ambizzjoni li hu essenzjali għal din il-Proposta. It-test tal-pożizzjoni komuni jħalli wisq libertà għall-fornituri tad- data biex jirrifjutaw li jagħtu aċċess pubbliku għad- data tagħhom u jaqsmuha ma' awtoritajiet oħra. Tħassib ieħor jirrigwarda l-proċeduri wisq kumplessi għall-adozzjoni ta' regoli skond il-komitoloġija u garanzija insuffiċjenti li dawn ir-regoli se jiġu implimentati bi sħiħ fl-Istati Membri. Dikjarazzjoni dwar l-applikazzjoni ta' l-INSPIRE għal data miżmuma mill-Istituzzjonijiet u korpi Komunitarji Il-Kummissjoni taqbel totalment li l-infrastuttura INSPIRE għandha tkopri l-gruppi tad- data dwar it-territorju u s-servizzi f'livell Komunitarju, sabiex tiġi assigurata koerenza bejn l-infrastruttura għall-informazzjoni dwar it-territorju stabbilita fl-Istati Membri u informazzjoni relevanti f'livell Komunitarju. Il-Kummissjoni se tagħmel ħilitha biex tassigura dan u, jekk hu xieraq, tressaq proposta leġiżlattiva li tirregola l-istabbiliment tal-komponenti ta' l-INSPIRE fi ħdan l-Istituzzjonijiet u l-korpi Komunitarji relevanti.